Почетком октобра 1944. године Анка је са својом Другом војвођанском бригадом, у склопу Београдске операције, учествовала у веома тешким борбама за ослобођење Обреновца. Први напад отпочео је увече 9. октобра, али се непријатељ упорно бранио, а у току ноћи му је стигло појачање, па су се партизанске снаге морале повући на почетне положаје. Нови напад отпочео је у току ноћи &lt;a href="%D0%A5%D1%80%D0%BE%D0%BD%D0%BE%D0%BB%D0%BE%D0%B3%D0%B8%D1%98%D0%B0%20%D0%9D%D0%B0%D1%80%D0%BE%D0%B4%D0%BD%D0%BE%D0%BE%D1%81%D0%BB%D0%BE%D0%B1%D0%BE%D0%B4%D0%B8%D0%BB%D0%B0%D1%87%D0%BA%D0%B5%20%D0%B1%D0%BE%D1%80%D0%B1%D0%B5%20%D0%BE%D0%BA%D1%82%D0%BE%D0%B1%D0%B0%D1%80%201944.%2310.%20%D0%BE%D0%BA%D1%82%D0%BE%D0%B1%D0%B0%D1%80"&gt;10/11. октобра&lt;/a&gt;, али се непријатељ поново упорно бранио, забарикидиран иза добро утврђених бетонских бункера, па су се партизанске снаге поново морале повући. Због овакве ситуације, Штаб Дванаестог војвођанског корпуса је донео одлуку да део својих снага упути у даље наступање ка Београду, а да други део задржи у блокади Обреновца.